Komisijos sprendimas
2001 m. kovo 29 d.
iš dalies keičiantis Sprendimą 93/52/EEB, kuriuo patvirtinama, kad tam tikros valstybės narės ar regionai atitinka bruceliozei (B. melitensis) nustatytus reikalavimus ir suteikiamas oficialiai liga neužkrėstos valstybės narės ar regiono statusas
(pranešta dokumentu Nr. C(2001) 952)
(tekstas svarbus EEE)
(2001/292/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis [1] su paskutiniais pakeitimais, padarytais Komisijos sprendimu 94/953/EB [2], ypač į jos A priedo 1 skyriaus II dalį,
kadangi:
(1) Sprendimu 93/52/EEB [3] su paskutiniais pakeitimais, padarytais Sprendimu 97/315/EB [4], Komisija patvirtino, kad tam tikros valstybės narės ar regionai atitinka bruceliozei (Brucella melitensis) nustatytus reikalavimus ir suteikė oficialiai liga neužkrėstos valstybės narės ar regiono statusą.
(2) Austrijoje ir Prancūzijos Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme ir Vosges regionuose bruceliozė mažiausiai penkerius metus buvo liga, apie kurią būtina pranešti. Mažiausiai per penkerius metus oficialiai nebuvo patvirtintas nė vienas susirgimo atvejis ir mažiausiai trejus metus yra nutraukta vakcinacija. Todėl turėtų būti patvirtinta, kad šie regionai atitinka Direktyvos 91/68/EEB A priedo 1 skyriaus II dalies 1 punkto b papunkčio reikalavimus.
(3) Todėl Austrija ir Prancūzijos Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme ir Vosges regionai atitinka reikalavimus ir turėtų būti pripažinti oficialiai neužkrėstais brucelioze.
(4) Be to, Austrija ir Prancūzija įsipareigoja laikytis Direktyvos 91/68/EEB A priedo 1 skyriaus II dalies 2 punkto nuostatų. Todėl Austrijai ir Prancūzijos Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme ir Vosges regionams suteikiamas oficialiai neužkrėstų brucelioze (Brucella melitensis) statusas ir Sprendimas 93/52/EEB turėtų būti atitinkamai iš palies pakeistas.
(5) Todėl avys ir ožkos, įvežamos į ūkius, esančius Austrijoje ir Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme ir Vosges regionuose, privalo atitikti reikalavimus, išdėstytus Direktyvos 91/68/EEB A priedo 1 skyriaus I dalies D punkte.
(6) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/52/EEB I priedas ("Valstybės narės") pakeičiamas šio sprendimo I priedu.
2 straipsnis
Sprendimo 93/52/EEB II priedas ("Regionai") pakeičiamas šio sprendimo II priedu.
3 straipsnis
Šis sprendimas skirtas valstybėms narėms.
Priimta Briuselyje, 2001 m. kovo 29 d.